Det Erhiltæiske Rige

Det Erhiltæiske Rige var et kongedømme i det sydlige Høyland. Grundlagt i året 2123 af den af Khizan landsforviste Erhilt, stod det i generationer som en klippe i stormen mellem splittelse, krige og kongeløshed. Det Erhiltæiske Rige blev for alvor sat på verdenskortet da det blev omdrejningspunkt for Halvgudens Fald i år 2381 / 258, Første Ære i Rigets Alder.

Rigets grundlæggelse
Efter Erhilt den Troløses landsforviselse fra Khizan, fulgte en stor skare af ligesindede hans målsætning om at tæmme det vilde Høyland. Velberedte krydsede Erhilt og hans følge i vinteren 2123 det frosne Stræde og slog sig ned få mil fra Ankvarr, vel vidende at de indfødte ikke så på deres tilstedeværelse med milde øjne.

Den Første Erhiltæiske Krig
Efter selvstændighedserklæringen af det Erhiltæiske Rige i 2123